Alapesetben a bank a lakossági kölcsönök igénylésekor munkáltatói igazolást kér. Ezt azért teszi, mert a jövedelmed alapján tud kalkulálni hitelezhetőségi limitet, azaz, hogy maximálisan mennyi hitelt kaphatsz. A munkáltatói igazolás ugyanakkor csak az egyik módja annak, hogy jövedelmet igazolj a bank felé, mivel vállalkozóként NAV jövedelemigazolást, nyugdíjasként pedig nyugdíjigazolást vagy nyugdíjszelvényt kell bemutatni.  Azonban ha már régi számlavezető  ügyfele vagy az adott banknak, elképzelhető, hogy a eltekintenek a munkáltatói igazolás benyújtásától, mert a bankszámlakivonataidból egyértelműen kiolvasható a havi jövedelmed. Erről feltétlenül érdemes előre tájékozódni. Viszont ha azért nem tudsz munkáltatói igazolást bemutatni, mert “feketén” dolgozol és nincs bejelentett jövedelmed, akkor nem tudsz kölcsön igényelni, ez kizáró oknak számít.